
[bookmark: TextBodyBegin]Euroopan parlamentti, joka
–	ottaa huomioon ehdotuksen komission täytäntöönpanopäätökseksi luvan antamisesta muuntogeenisestä sokerijuurikkaasta KWS20-1 valmistettujen elintarvikkeiden, elintarvikkeiden ainesosien ja rehujen saattamiseksi markkinoille Euroopan parlamentin ja neuvoston asetuksen (EY) N:o 1829/2003 mukaisesti (D110122/02),
–	ottaa huomioon muuntogeenisistä elintarvikkeista ja rehuista 22. syyskuuta 2003 annetun Euroopan parlamentin ja neuvoston asetuksen (EY) N:o 1829/2003[footnoteRef:1] ja erityisesti sen 7 artiklan 3 kohdan ja 19 artiklan 3 kohdan, [1:  	EUVL L 268, 18.10.2003, s. 1, ELI: http://data.europa.eu/eli/reg/2003/1829/oj.] 

–	ottaa huomioon asetuksen (EY) N:o 1829/2003 35 artiklassa tarkoitetussa pysyvässä kasvi-, eläin-, elintarvike- ja rehukomiteassa 14. lokakuuta 2025 toimitetun äänestyksen, jossa päätettiin olla antamatta lausuntoa, ja muutoksenhakukomiteassa 28. marraskuuta 2025 toimitetun äänestyksen, jossa päätettiin niin ikään olla antamatta lausuntoa,
–	ottaa huomioon yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16. helmikuuta 2011 annetun Euroopan parlamentin ja neuvoston asetuksen (EU) N:o 182/2011 11 artiklan[footnoteRef:2], [2:  	EUVL L 55, 28.2.2011, s. 13, ELI: http://data.europa.eu/eli/reg/2011/182/oj.] 

–	ottaa huomioon Euroopan elintarviketurvallisuusviranomaisen (EFSA) 26. maaliskuuta 2025 antaman lausunnon, joka julkaistiin 12. toukokuuta 2025[footnoteRef:3], [3:  	Muuntogeenisiä organismeja käsittelevän EFSAn tiedelautakunnan tieteellinen lausunto ”Assessment of genetically modified sugar beet KWS20-1 (application GMFF-2023-14732)”, EFSA Journal 2025;23(5):9381. https://doi.org/10.2903/j.efsa.2025.9381.] 

–	ottaa huomioon aikaisemmat päätöslauselmansa, joissa vastustetaan luvan myöntämistä muuntogeenisille organismeille[footnoteRef:4], [4:  	Kahdeksannella vaalikaudella parlamentti hyväksyi 36 päätöslauselmaa ja yhdeksännellä vaalikaudella 38 päätöslauselmaa, joissa vastustettiin lupien myöntämistä muuntogeenisille organismeille. Lisäksi parlamentti on hyväksynyt kymmenennellä vaalikaudella seuraavat päätöslauselmat:
 	–	Euroopan parlamentin päätöslauselma 26. marraskuuta 2024 komission täytäntöönpanopäätöksestä (EU) 2024/2628 muuntogeenistä maissia MON 89034 × 1507 × NK603 sisältävien, siitä koostuvien tai siitä valmistettujen tuotteiden markkinoille saattamista koskevan luvan uusimisesta Euroopan parlamentin ja neuvoston asetuksen (EY) N:o 1829/2003 mukaisesti (EUVL C, C/2025/1798, 4.4.2025, ELI: http://data.europa.eu/eli/C/2025/1797/oj).
 	–	Euroopan parlamentin päätöslauselma 26. marraskuuta 2024 komission täytäntöönpanopäätöksestä (EU) 2024/2627 luvan myöntämisestä muuntogeenistä puuvillaa COT102 sisältävien, siitä koostuvien tai siitä valmistettujen tuotteiden markkinoille saattamiseen Euroopan parlamentin ja neuvoston asetuksen (EY) N:o 1829/2003 mukaisesti (EUVL C, C/2025/1798, 4.4.2025, ELI: http://data.europa.eu/eli/C/2025/1798/oj).
 	–	Euroopan parlamentin päätöslauselma 26. marraskuuta 2024 komission täytäntöönpanopäätöksestä (EU) 2024/2629 muuntogeenistä maissia MON 89034 × 1507 × MON 88017 × 59122 ja sen kahdeksaa alayhdistelmää sisältävien, niistä koostuvien tai niistä valmistettujen tuotteiden markkinoille saattamista koskevan luvan uusimisesta Euroopan parlamentin ja neuvoston asetuksen (EY) N:o 1829/2003 mukaisesti (EUVL C, C/2025/1799, 4.4.2025, ELI: http://data.europa.eu/eli/C/2025/1799/oj).
 	–	Euroopan parlamentin päätöslauselma 26. marraskuuta 2024 komission täytäntöönpanopäätöksestä (EU) 2024/1828 muuntogeenistä maissia MON 810 sisältävien tai siitä koostuvien rehujen sekä siitä valmistettujen elintarvikkeiden ja rehujen markkinoille saattamista koskevan luvan uusimisesta Euroopan parlamentin ja neuvoston asetuksen (EY) N:o 1829/2003 mukaisesti ja komission täytäntöönpanopäätöksen (EU) 2017/1207 kumoamisesta (EUVL C, C/2025/1800, 4.4.2025, ELI: http://data.europa.eu/eli/C/2025/1800/oj).
 	–	Euroopan parlamentin päätöslauselma 26. marraskuuta 2024 komission täytäntöönpanopäätöksestä (EU) 2024/1822 luvan antamisesta muuntogeenistä maissia DP915635 sisältävien, siitä koostuvien tai siitä valmistettujen tuotteiden saattamiseksi markkinoille Euroopan parlamentin ja neuvoston asetuksen (EY) N:o 1829/2003 mukaisesti (EUVL C, C/2025/1801, 4.4.2025, ELI: http://data.europa.eu/eli/C/2025/1801/oj).
 	–	Euroopan parlamentin päätöslauselma 26. marraskuuta 2024 komission täytäntöönpanopäätöksestä (EU) 2024/1826 luvan antamisesta muuntogeenistä maissia DP23211 sisältävien, siitä koostuvien tai siitä valmistettujen tuotteiden saattamiseksi markkinoille Euroopan parlamentin ja neuvoston asetuksen (EY) N:o 1829/2003 mukaisesti (EUVL C, C/2025/1802, 4.4.2025, ELI: http://data.europa.eu/eli/C/2025/1802/oj).
 	–	Euroopan parlamentin päätöslauselma 26. marraskuuta 2024 komission täytäntöönpanopäätöksestä (EU) 2024/2618 luvan antamisesta muuntogeenistä maissia DP202216 sisältävien, siitä koostuvien tai siitä valmistettujen tuotteiden saattamiseksi markkinoille Euroopan parlamentin ja neuvoston asetuksen (EY) N:o 1829/2003 mukaisesti (EUVL C, C/2025/1803, 4.4.2025, ELI: http://data.europa.eu/eli/C/2025/1803/oj).
 	–	Euroopan parlamentin päätöslauselma 26. marraskuuta 2024 ehdotuksesta komission täytäntöönpanopäätökseksi luvan antamisesta muuntogeenistä maissia MON 94804 sisältävien, siitä koostuvien tai siitä valmistettujen tuotteiden saattamiseksi markkinoille Euroopan parlamentin ja neuvoston asetuksen (EY) N:o 1829/2003 mukaisesti (EUVL C, C/2025/1804, 4.4.2025, ELI: http://data.europa.eu/eli/C/2025/1804/oj).
 	–	Euroopan parlamentin päätöslauselma 12. helmikuuta 2025 ehdotuksesta komission täytäntöönpanopäätökseksi luvan antamisesta muuntogeenistä maissia DP910521 sisältävien, siitä koostuvien tai siitä valmistettujen tuotteiden saattamiseksi markkinoille Euroopan parlamentin ja neuvoston asetuksen (EY) N:o 1829/2003 mukaisesti (EUVL C, C/2025/2246, 29.4.2025, ELI: http://data.europa.eu/eli/C/2025/2246/oj).
 	–	Euroopan parlamentin päätöslauselma 12. helmikuuta 2025 ehdotuksesta komission täytäntöönpanopäätökseksi luvan antamisesta muuntogeenistä maissia MON 95275 sisältävien, siitä koostuvien tai siitä valmistettujen tuotteiden saattamiseksi markkinoille Euroopan parlamentin ja neuvoston asetuksen (EY) N:o 1829/2003 mukaisesti (EUVL C, C/2025/2247, 29.4.2025, ELI: http://data.europa.eu/eli/C/2025/2247/oj).
 	–	Euroopan parlamentin päätöslauselma 8. toukokuuta 2025 ehdotuksesta komission täytäntöönpanopäätökseksi muuntogeenistä soijaa MON 87705 × MON 87708 × MON 89788 sisältävien, siitä koostuvien tai siitä valmistettujen tuotteiden markkinoille saattamisen sallimisesta Euroopan parlamentin ja neuvoston asetuksen (EY) N:o 1829/2003 mukaisesti (P10_TA(2025)0106).
 	–	Euroopan parlamentin päätöslauselma 8. lokakuuta 2025 22. syyskuuta 2025 annetusta komission täytäntöönpanopäätöksestä (EU) 2025/1898 luvan antamisesta muuntogeenistä maissia DP51291 sisältävien, siitä koostuvien tai siitä valmistettujen tuotteiden saattamiseksi markkinoille Euroopan parlamentin ja neuvoston asetuksen (EY) N:o 1829/2003 mukaisesti (P10_TA(2025)0222).
 	–	Euroopan parlamentin päätöslauselma 25. marraskuuta 2025 ehdotuksesta komission täytäntöönpanopäätökseksi luvan antamisesta muuntogeenistä maissia DAS1131 sisältävien, siitä koostuvien tai siitä valmistettujen tuotteiden saattamiseksi markkinoille Euroopan parlamentin ja neuvoston asetuksen (EY) N:o 1829/2003 mukaisesti (P10_TA(2025)0288).
 	–	Euroopan parlamentin päätöslauselma 25. marraskuuta 2025 ehdotuksesta komission täytäntöönpanopäätökseksi muuntogeenistä puuvillaa MON 88913 (MON-88913-8) sisältävien, siitä koostuvien tai siitä valmistettujen tuotteiden markkinoille saattamista koskevan luvan uusimisesta Euroopan parlamentin ja neuvoston asetuksen (EY) N:o 1829/2003 mukaisesti (P10_TA(2025)0289).
 	–	Euroopan parlamentin päätöslauselma 25. marraskuuta 2025 ehdotuksesta komission täytäntöönpanopäätökseksi muuntogeenistä rapsia MON 88302 sisältävien, siitä koostuvien tai siitä valmistettujen tuotteiden markkinoille saattamista koskevan luvan uusimisesta Euroopan parlamentin ja neuvoston asetuksen (EY) N:o 1829/2003 mukaisesti (P10_TA(2025)0290).
 	–	Euroopan parlamentin päätöslauselma 25. marraskuuta 2025 komission täytäntöönpanopäätöksestä muuntogeenistä soijaa MON 87708 sisältävien, siitä koostuvien tai siitä valmistettujen tuotteiden markkinoille saattamista koskevan luvan uusimisesta Euroopan parlamentin ja neuvoston asetuksen (EY) N:o 1829/2003 mukaisesti (P10_TA(2025)0291).
 	–	Euroopan parlamentin päätöslauselma 25. marraskuuta 2025 ehdotuksesta komission täytäntöönpanopäätökseksi muuntogeenistä maissia MON 87427 sisältävien, siitä koostuvien tai siitä valmistettujen tuotteiden markkinoille saattamista koskevan luvan uusimisesta Euroopan parlamentin ja neuvoston asetuksen (EY) N:o 1829/2003 mukaisesti (P10_TA(2025)0292).] 

–	ottaa huomioon työjärjestyksen 115 artiklan 2 ja 3 kohdan,
–	ottaa huomioon ympäristön, ilmaston ja elintarvikkeiden turvallisuuden valiokunnan päätöslauselmaesityksen,
A.	ottaa huomioon, että Belgiaan sijoittautunut Bayer Agriculture B.V. toimitti 30. toukokuuta 2023 Yhdysvaltoihin sijoittautuneen yrityksen Bayer CropScience LP ja Saksaan sijoittautuneen yrityksen KWS SAAT SE & Co. KGaA puolesta Alankomaiden kansalliselle toimivaltaiselle viranomaiselle asetuksen (EY) N:o 1829/2003 5 ja 17 artiklan mukaisesti hakemuksen muuntogeenisestä sokerijuurikkaasta KWS20-1 valmistettujen elintarvikkeiden, elintarvikkeiden ainesosien ja rehujen saattamiseksi markkinoille;
B.	ottaa huomioon, että EFSA antoi 12. toukokuuta 2025 puoltavan tieteellisen lausunnon, jossa todettiin muuntogeenisen sokerijuurikkaan olevan yhtä turvallista kuin sen tavanomaiset vastineet; ottaa huomioon, että EFSA katsoo monien laajempien ympäristöön liittyvien, sosioekonomisten ja kumulatiivisten vaikutusten jäävän sen toimivallan ulkopuolelle, minkä vuoksi se ei käsitellyt niitä lausunnossaan;
C.	ottaa huomioon, että muuntogeeninen sokerijuurikas on kehitetty sietämään glyfosaattiin, dikambaan ja glufosinaattiammoniumiin pohjautuvia rikkakasvien torjunta-aineita;
D.	ottaa huomioon, että EFSAn tekemään riskinarviointiin ei sisältynyt pitkän ajan toksikologisia tutkimuksia eikä yksityiskohtaista analyysia kumulatiivisista ja yhteisvaikutuksista, kuten mahdollisesta vuorovaikutuksesta sokerijuurikkaan viljelyssä yleisesti käytettyjen torjunta-ainejäämien kanssa;
E.	ottaa huomioon, että suurinta osaa muuntogeenisistä viljelykasveista, muuntogeeninen sokerijuurikas mukaan lukien, on muunnettu geneettisesti siten, että ne ovat sietokykyisiä yhdelle tai useammalle ”täydentävälle” rikkakasvien torjunta-aineelle, jota voidaan käyttää koko muuntogeenisen viljelykasvin viljelyn ajan ilman, että viljelykasvi kuolee, kuten käy niiden viljelykasvien tapauksessa, jotka eivät siedä torjunta-aineita; toteaa, että rikkakasvien torjunta-aineita sietävien muuntogeenisten viljelykasvien on erinäisissä tutkimuksissa osoitettu lisäävän täydentävien rikkakasvien torjunta-aineiden käyttöä, mikä johtuu etenkin siitä, että yhä useammat rikkakasvit sietävät rikkakasvien torjunta-aineita[footnoteRef:5]; [5:  	Ks. esimerkiksi Bonny, S., ”Genetically Modified Herbicide-Tolerant Crops, Weeds, and Herbicides: Overview and Impact”, Environmental Management, tammikuu 2016;57(1), s. 31–48, https://doi.org/10.1007/s00267-015-0589-7 ja Benbrook, C. M., ”Impacts of genetically engineered crops on pesticide use in the U.S. – the first sixteen years”, Environmental Sciences Europe; 28. syyskuuta 2012, osa 24(1), https://doi.org/10.1186/2190-4715-24-24.] 

F.	toteaa, että rikkakasvien torjunta-aineita sietävien muuntogeenisten viljelykasvien käyttö sitoo viljelijät rikkakasvien hallintajärjestelmään, joka on suurelta osin tai kokonaan torjunta-aineiden varassa, sillä kalliimpien muuntogeenisten siementen käyttöä voidaan pitää perusteltuna vain, jos niitä ostavat viljelijät myös ruiskuttavat täydentäviä rikkakasvien torjunta-aineita; ottaa huomioon, että lisääntynyt riippuvuus täydentävistä rikkakasvien torjunta-aineista muuntogeenistä sokerijuurikasta viljelevillä tiloilla nopeuttaa näille torjunta-aineille sietokykyisten rikkakasvien ilmaantumista ja leviämistä, mikä johtaa noidankehään, jossa rikkakasvien torjunta-aineita on käytettävä jatkuvasti enemmän; toteaa, että tämän seurauksena rikkakasvien torjunta-aineiden liiallisesta käytöstä aiheutuu yhä haitallisempia vaikutuksia maaperän terveyteen, veden laatuun sekä maanpäälliseen ja -alaiseen biologiseen monimuotoisuuteen ja lisäksi ihmisten ja eläinten altistuminen lisääntyy, mahdollisesti myös sen kautta, että rikkakasvien torjunta-aineiden jäämät elintarvikkeissa ja rehuissa lisääntyvät[footnoteRef:6]; [6:  	Ks. esimerkiksi: https://doi.org/10.1002/ps.8105,
 	https://doi.org/10.1016/j.geoforum.2009.03.009.] 

G.	toteaa, että glyfosaatin karsinogeenisyydestä on tuotu esiin vakavia kysymyksiä, jotka ovat edelleen vailla vastausta; ottaa huomioon, että EFSA totesi marraskuussa 2015, että glyfosaatti ei todennäköisesti ole syöpää aiheuttava aine, ja että Euroopan kemikaalivirasto totesi maaliskuussa 2017, että vaaraluokitus ei ollut aiheellinen; ottaa huomioon, että Kansainvälinen syöväntutkimuslaitos, joka on Maailman terveysjärjestön syöväntutkimukseen erikoistunut virasto, sen sijaan luokitteli glyfosaatin vuonna 2015 todennäköisesti ihmisille syöpää aiheuttavaksi aineeksi; ottaa huomioon, että monissa viimeaikaisissa vertaisarvioiduissa tieteellisissä tutkimuksissa vahvistetaan glyfosaatin syöpää aiheuttavat vaikutukset[footnoteRef:7]; [7:  	Ks. esimerkiksi:
https://doi.org/10.1016/j.mrrev.2019.02.001,
https://doi.org/10.1093/ije/dyz017,
https://doi.org/10.1371/journal.pone.0219610 ja
https://doi.org/10.1186/s13045-019-0767-9.] 

H.	ottaa huomioon, että dikamba on erittäin helposti haihtuva, mikä tarkoittaa, että kun sitä käytetään, sillä on taipumus haihtua ja siirtyä ilmaan ja sen jälkeen ajautua tuulen mukana, kunnes se laskeutuu maahan, jolloin se altistaa ihmiset, eläimet sekä muut kuin kohteena olevat kasvit, köynnöskasvit, puut ja pensaat mahdollisille vahingoille, jotka voivat olla vakaviakin, etenkin silloin, kun altistus kestää useita vuosia; ottaa huomioon, että dikamban kulkeutumisesta lähialueen viljelykasveihin, puihin ja köynnöskasveihin ja sen niille aiheuttamista vahingoista on tullut asia, joka aiheuttaa eripuraa eri viljelijäryhmien ja naapuruston asukkaiden välillä ja joka on synnyttänyt laajoja oikeusriitoja menetettyjen satojen ja uudelleenistutuskustannusten vuoksi;
I.	ottaa huomioon, että glufosinaatti on luokiteltu lisääntymiselle vaarallisten aineiden kategoriaan 1B ja näin ollen se täyttää Euroopan parlamentin ja neuvoston asetuksessa (EY) N:o 1107/2009 säädetyt poissulkemiskriteerit[footnoteRef:8]; ottaa huomioon, että glufosinaatin käyttöä unionissa koskevan hyväksynnän voimassaolo päättyi 31. heinäkuuta 2018; [8:  	Euroopan parlamentin ja neuvoston asetus (EY) N:o 1107/2009, annettu 21. lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1, ELI: http://data.europa.eu/eli/reg/2009/1107/oj).] 

J.	ottaa huomioon, että hakemuksen tueksi esitettyjä kenttäkokeita tehtiin ainoastaan Yhdysvalloissa maantieteellisesti ja ilmastollisesti melko yksipuolisissa olosuhteissa, jotka eivät edusta sokerijuurikkaan viljelyalueiden koko kirjoa, esimerkiksi niitä, joihin ilmastonmuutokseen liittyvät stressitekijät vaikuttavat voimakkaasti;
K.	ottaa huomioon, että biologiseen monimuotoisuuteen, maaperän terveyteen, pölyttäjiin ja muihin kuin kohdeorganismeihin kohdistuvien mahdollisten haitallisten vaikutusten riippumatonta seurantaa ja valvontaa ei ole edelleenkään varmistettu riittävällä tavalla;
L.	katsoo, että tapauksissa, joissa tieteellistä varmuutta ei ole, olisi sovellettava Euroopan unionin toiminnasta tehdyn sopimuksen 191 artiklassa tarkoitettua ennalta varautumisen periaatetta;
M.	ottaa huomioon, että asetuksen (EY) N:o 1829/2003 mukaan muuntogeeniset elintarvikkeet tai rehut eivät saa vaikuttaa haitallisesti ihmisten terveyteen, eläinten terveyteen tai ympäristöön;
N.	toteaa, että unionin lupa muuntogeeniselle sokerijuurikkaalle ei olisi torjunta-aineiden vähentämistä koskevien kansainvälisten sitoumusten mukainen[footnoteRef:9], kun otetaan huomioon ihmisten, eläinten ja ympäristön lisääntynyt altistuminen glyfosaatille, dikamballe ja glufosinaatille maissa, joissa viljellään kyseistä torjunta-aineita sietävää muuntogeenistä kasvia, sekä siihen mahdollisesti liittyvät vakavat terveysvaikutukset; [9:  	Joulukuussa 2022 pidetyssä biologista monimuotoisuutta koskevan Yhdistyneiden kansakuntien yleissopimuksen sopimuspuolten 15. konferenssissa hyväksyttiin maailmanlaajuinen biodiversiteettikehys, joka sisältää maailmanlaajuisen tavoitteen vähentää torjunta-aineista aiheutuvia riskejä vähintään 50 prosentilla vuoteen 2030 mennessä (ks. https://ec.europa.eu/commission/presscorner/detail/fi/ip_22_7834).] 

O.	toteaa, että komission täytäntöönpanopäätös sallisi sen, että unioniin tuodaan tuotteita, jotka eivät ole EU:n sääntöjen mukaisia, mikä asettaisi unionin viljelijät epäedulliseen kilpailuasemaan;
P.	ottaa huomioon, että EU:n maatalouden tulevaisuudesta käytävän strategisen vuoropuhelun päätelmissä[footnoteRef:10] kehotetaan komissiota arvioimaan uudelleen lähestymistapaansa tuotavien ja vietävien maatalouselintarvikkeiden markkinoille pääsyyn, kun otetaan huomioon unionin ja sen kauppakumppanien toisistaan poikkeavien normien aiheuttama haaste; ottaa huomioon, että maailmanlaajuisesti oikeudenmukaisemmat kauppasuhteet, jotka ovat johdonmukaisia terveellistä ympäristöä koskevien tavoitteiden kanssa, olivat yksi viljelijöiden keskeisistä vaatimuksista vuosien 2023 ja 2024 mielenosoituksissa; [10:  	https://commission.europa.eu/strategy-and-policy/priorities-2019-2024/european-green-deal/agriculture-and-green-deal/strategic-dialogue-future-eu-agriculture_fi.] 

Q.	toteaa korostaneensa toistuvasti, että jatkuvan demokratiavajeen korjaamiseksi komission ei pitäisi antaa lupaa muuntogeenisille organismeille silloin, kun jäsenvaltiot eivät saavuta määräenemmistöä pysyvässä kasvi-, eläin-, elintarvike- ja rehukomiteassa tai muutoksenhakukomiteassa;
R.	toteaa, että komissio jatkaa lupien myöntämistä muuntogeenisille organismeille, vaikka se itse myöntää demokraattisuuden puutteen, ja huolimatta jäsenvaltioiden tuen puuttumisesta ja parlamentin vastustuksesta;
S.	ottaa huomioon, että yhteinen terveys -mallissa edellytetään ihmisten, eläinten, kasvien ja ympäristön terveyden keskinäisen riippuvuuden huomioon ottamista arvioitaessa muuntogeenisten organismien kestävyyttä ja turvallisuutta pitkällä aikavälillä;
1.	katsoo, että ehdotus komission täytäntöönpanopäätökseksi ylittää asetuksessa (EY) N:o 1829/2003 säädetyn täytäntöönpanovallan;
2.	katsoo, että ehdotus komission täytäntöönpanopäätökseksi ei ole unionin oikeuden mukainen, sillä se on yhteensopimaton asetuksen (EY) N:o 1829/2003 tavoitteen kanssa; toteaa, että kyseisen asetuksen tavoitteena on Euroopan parlamentin ja neuvoston asetuksessa (EY) N:o 178/2002[footnoteRef:11] säädettyjen yleisten periaatteiden mukaisesti luoda perusta ihmisten elämän ja terveyden, eläinten terveyden ja hyvinvoinnin sekä ympäristön ja kuluttajien etujen korkeatasoisen suojelun varmistamiselle muuntogeenisten elintarvikkeiden ja rehujen suhteen sekä varmistaa samalla sisämarkkinoiden tehokas toiminta; [11:  	Euroopan parlamentin ja neuvoston asetus (EY) N:o 178/2002, annettu 28. tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1, ELI: http://data.europa.eu/eli/reg/2002/178/oj).] 

3.	pyytää komissiota peruuttamaan täytäntöönpanopäätöksen;
4.	pyytää komissiota olemaan myöntämättä lupaa muuntogeeniselle sokerijuurikkaalle, koska biologiseen monimuotoisuuteen, elintarviketurvallisuuteen, viljelijöiden toimeentuloon ja eläinten terveyteen kohdistuvista pitkän aikavälin vaikutuksista ei ole riittävästi yhteinen terveys -mallin edellyttämää näyttöä;
5.	kehottaa komissiota esittämään viipymättä lainsäädäntöehdotuksen muuntogeenisiä organismeja koskevan päätöksentekomenettelyn uudistamiseksi niin, että sillä vastataan parlamentin johdonmukaisesti esittämiin vastalauseisiin ja jäsenvaltioiden määräenemmistön kannatuksen puuttumiseen;
6.	korostaa tässä yhteydessä, että luvan myöntäminen minkä tahansa sellaisen muuntogeenisen kasvin tuonnille elintarvike- tai rehukäyttöön, josta on tehty sietokykyinen unionissa kielletyille rikkakasvien torjunta-aineille, kuten glufosinaatille, on ristiriidassa muun muassa biologista monimuotoisuutta koskevasta YK:n yleissopimuksesta ja YK:n kestävän kehityksen tavoitteista, mukaan lukien Kunmingin-Montrealin maailmanlaajuinen luonnon monimuotoisuuskehys, johtuvien unionin kansainvälisten sitoumusten kanssa ja johtaa unionin viljelijöiden kannalta epätasapuolisiin toimintaedellytyksiin;
7.	kehottaa puhemiestä välittämään tämän päätöslauselman neuvostolle ja komissiolle sekä jäsenvaltioiden hallituksille ja parlamenteille.

